Vyhodnotenie pripomienkového  konania

P. č. | Subjekt | Obsah pripomienky | Riešenie pripomienky
1. | Ministerstvo financií SR | Vo všeobecnej časti dôvodovej správy v treťom odseku je potrebné uplatniť citáciu Zákonníka práce. | Akceptované
2. | Ministerstvo hospodárstva SR | V treťom odseku všeobecnej časti dôvodovej správy odporúčame číslo 331/2002  nahradiť číslom 311/2001. | Akceptované.
| | V bode 4 v poznámke pod čiarou k odkazu 75a je potrebné zosúladiť s Legislatívnymi pravidlami vlády SR. | Neakceptované, poznámka bola vypustená.
3. | Ministerstvo výstavby a regionálneho rozvoja SR | Odporúčame namiesto pojmu "náležitosti" použiť pojem "náhrada výdavkov". | Akceptované.
4. | Ministerstvo práce, sociálnych vecí a rodiny SR | V § 181 ods. 1 a 2 doplniť odkaz aj na § 1 ods. 2 Zákonníka práce. | Akceptované.
| | Vo všeobecnej časti dôvodovej správy číslo "331/2002 Zb." nahradiť číslom "311/2001 Z. z." | Akceptované.
5. | Ministerstvo dopravy, pôšt a telekomunikácií SR | V § 181 ods. 1 žiadame za slovo "§ 98" vložiť slovo "§ 152" - zásadná pripomienka. | Čiastočne akceptované, § 152 ods. 1 až 4, ods. 5 sa nevzťahuje na profesionál-nych vojakov.
| | Za slová "§ 181 znie" je z hľadiska legislatívno - technického potrebné do prostriedku ďalšieho riadku vložiť slovo "§ 181". |
6. | Ministerstvo spravodlivosti SR | V § 181 ods. 1 sa za slovo "použijú" odporúčame vložiť slovo "primerane". | Neakceptované, pretože uvedený termín sa používa len v nevyhnutných prípadoch.
| | Odporúčame opätovne zvážiť ponechanie odseku 1 v navrhovanej podobe. | Neakceptované  vzhľadom na nejas-nosť a nezrozumiteľnosť § 1.
| | Je nevyhnutne potrebné však vypustiť poznámku k odkazu č. 75a, následne aj slová "alebo osobitný predpis". | Akceptované.
7. | Národná banka Slovenska | Upozorňujeme na nesprávnu citáciu zákona, uvedenú v druhom riadku tretieho odstavca "Dôvodovej správy", kde miesto zákona č. 331/2002 Zb. má byť zrejme "zákona č. 311/2001 Z. z.". | Akceptované.

8.

Vojenská kancelária preziden-ta Slovenskej republiky

Žiadam do predmetného návrhu zákona nový bod tohto znenia:
§ 4 ods. 1 znie:
"§ 4
(1) Služobný orgán je
a)	hlavný veliteľ ozbrojených síl ^9)
b)	minister obrany Slovenskej republiky (ďalej len "minister") alebo profesionálny vojak alebo vedúci zamestnanec podľa § 3 ods. 2 v rozsahu vymedzenom hlavným veliteľom ozbrojených síl.". 
Zásadná pripomienka.

Neakceptované, uvedený návrh bude zaradený do pripravovanej tzv. "veľkej" novely zákona č. 370/1997 Z. z. o vojenskej službe.

Žiadame do predloženého návrhu zákona doplniť nový bod 2 tohto znenia:
§ 23 ods. 1 znie:
"§ 23
(1) Profesionálneho vojaka možno po jeho predchádzajúcom súhlase vyčleniť mimo ozbrojených síl  na koordináciu úloh Ministerstva obrany Slovenskej republiky a činností orgánov štátnej správy, orgánov územnej samosprávy  a iných právnických osôb na zabezpečenie obrany Slovenskej republiky.".
Zásadná pripomienka.

Neakceptované, uvedený návrh bude zaradený do pripravovanej tzv. "veľkej" novely zákona č. 370/1997 Z. z. o vojenskej službe.